kardosdrur/scandi-wiki huggingface dataset:
Europamestrene

Europamestrene er en satirisk tv-serie som havde premiere på DR2 4. april 2013.
Satiren er skrevet af Thor Bjørn Krebs og instrueret af Johan Stahl.

Satiren tilbyder et kig ind bag gardinerne til små lukkede verdener og de personer, der bebor dem.
Det er den ambitiøse håndboldtræner, der på overfuser pigerne på sidelinjen, når de halter bagud i en kamp. Det er Mor og Far, der ikke kan blive enige om de mindste ting. Det er mændene ved pisserenden, der snakker om kunstige patter i flyvehøjde. Det er Pia på briksen hos gynækologen, der skal undersøge en mistænkelig ridse. Det er bestyrelsen i kolonihaveforeningen som holder et dramatisk møde. Det er erhvervscoachen som skal lære medarbejderne på Æskefabrikken om corporate identity - og det er mange flere. 

Produceret af Meta Film for DR2

Medvirkende 
 Søren Malling
 Anders W. Berthelsen
 Mia Lyhne
 Kirsten Lehfeldt
 Per Scheel-Krüger

Ekstern henvisning 
 Programside på dr.dk 
 

DR-serier
Humorprogrammer fra Danmark
Danske tv-serier fra 2010'erne
Stinkdyrfamilien

Stinkdyr (Mephitidae, kaldes også skunker) er en gruppe af rovdyr. De blev tidligere anset som tilhørende mårfamilien, men blev udskilt som en egen familie, da der blev opdaget elementære genetiske forskelle gennem moderne DNA-studier.

Stinkdyrene er inddelt i fire slægter og elleve arter. Af disse er tre slægter unikke for det amerikanske kontinent, de findes fra Canada i nord til det centrale Sydamerika. Den fjerde slægt består af to arter af stinkgrævlinger, som findes henholdsvis i Indonesien og på Filippinerne i Asien.

Beskrivelse 

Stinkdyrene er kendt for deres evne til at udsondre en ildelugtende væske, når de føler sig truet. Stinkdyrene er små og regnes som altædende. De er dygtige gravere og finder let mad under jorden. Nogle arter kan også klatre i træer. Stinkdyrene regnes som nataktive og spiser både planter og insekter, foruden små både hvirvelløse dyr og hvirveldyr som orm, gnavere og fugle. Stinkdyr findes i skovklædt terræn, busklandskaber, ørken og bjerglendte fjeldstrøg, men sjældent i tæt skov.

Systematik 

Stinkdyrfamiliens geografiske oprindelse er fortsat uklar. Skunker findes kun i Amerika, mens stinkgrævlinger kun findes i Sydøstasien. Forskerne tror imidlertid at gruppens fælles stamfar opstod i Asien.

 Familie: Mephitidae (stinkdyrfamilien)
 Slægt: Conepatus (Langsnudede stinkdyr)
 Art: Conepatus chinga
 Art: Conepatus humboldtii
 Art: Conepatus leuconotus
 Art: Conepatus mesoleucus
 Art: Conepatus semistriatus
 Slægt: Mephitis (Stribede stinkdyr)
 Art: Mephitis macroura
 Art: Mephitis mephitis
 Slægt: Mydaus (Stinkgrævlinger)
 Art: Mydaus javanensis
 Art: Mydaus marchei
 Slægt: Spilogale (Plettede stinkdyr)
 Art: Spilogale putorius
 Art: Spilogale pygmaea

Referencer 

Rovdyr
Flemming Larsen (flertydig)

Flemming Larsen kan være flere personer:

 Flemming Larsen – dansk fodboldtræner, tidligere fodboldspiller.
 Flemming Larsen (håndboldtræner) – dansk håndboldtræner, kendt som Flemming "Tuborg" Larsen.
 Flemming Larsen (samfundsforsker) - dansk samfundsforsker og professor.
 Flemming Larsen (trommetekniker) – dansk trommetekniker.
Klokkarstua

Klokkarstua er en by der er administrastioncenter i Hurum kommune i Viken fylke i Norge. Byen har 668 indbyggere (2012), og ligger på en bakke mod vest i kommunen, med udsigt over Drammensfjorden. Her ligger Hurum rådhus og Hurum kirke

Stedet 
Hurum kirke er en senmiddelalderkirke fra 1100-tallet, hvor familien Huitfeldt har deres gravkammer fra 1750. Gravkammeret er placeret her, fordi kirken var sognekirke for Tronstad Gård der ligger længere mod syd i kommunen, var Huitfeldtenes hovedgård.

I Klokkarstua er der større landbrug med korndyrkning, Hurum Mølle, og her ligger et produktionsanlæg for skibindinger. Her er butik, idrætsanlæg for Huringen IF og riksvei 289 går gennem byen og slynger sig vestover ned til landsbyen Verket ved Drammensfjorden, hvor der går bilfærge videre til Svelvik i Vestfold.
Det er planen at flytte den kommunale administration fra Klokkarstua til Sætre.

Byer i Viken
Hurum
Vicevært

En vicevært udfører opgaver, som hovedregel forefaldende arbejde, på og omkring ejendomme. Vicevært er en typisk serviceopgaver, der som regel fungerer i boligforeninger, hos private virksomheder og i det offentlige system. 

Opgaver der sorterer under en vicevært kan være:

Kontakt til beboere / personale
Kontakt til interne og eksterne håndværkere
Vedligeholdelse og småreparationer
Vedligeholdelse af grønne arealer
Vedligeholdelse af indendørs arealer
Tilsyn med måleenheder
Tilsyn med ejendommens tilstand som et hele

I de danske storbyer er den klassiske vicevært ved at forsvinde til fordel for ejendomsservicevirksomheder, der varetager den daglige vedligeholdelse og rengøring på ejendomme. Nogle få steder bor viceværten dog stadig lokalt i ejendommen.

Stillingsbetegnelser
Djent

Djent er en undergenre af heavy metal og er udviklet ud fra progressiv metal. Mange bands har taget genren til sig, og igennem 2000'erne er der opstået mange grupper, der har ført den meget karakteristiske lyd og kompleksitet i djent videre.

Musikgenrer
Sætre

Navnet Sætre kan henvise til flere:

 Sætre (Asker) – en by i Asker kommune i Viken fylke i Norge
 Sætre (Ørsta) – en by i Ørsta kommune i Møre og Romsdal fylke i Norge
 Sætre i Volda - en bygd
 Sætre (virksomhed) – eller  Sætre Kjeks er en virksomhed i fødevarebranchen som oprindelig producerede, men nu markedsfører kiks
Sugemærke

Et sugemærke er ansamlinger af blod under huden, der forekommer, når der bliver suget kraftigt typisk på halsen eller armene. Ved det kraftige sug ødelægges blodkarene, og der ansamles blod under huden som ved et blåt mærke. Af æstetiske årsager vil en person med sugemærker ofte forsøge at skjule disse. Det kan gøres med makeup, trøjer med rullekrave eller tørklæder.

Mange teenagere får sugemærker efter seksuel omgang.
Seksualitet
Lee Pace

Lee Pace (født 25. marts 1979) er en amerikansk Golden Globe og Emmy nomineret skuespiller i film, tv og teater, bedst kendt for hans roller i The Fall og tv-serien Pushing Daisies. Han har desuden en rolle i Peter Jacksons filmatisering af Hobbitten som elverkongen Thranduil. Til dato har han medvirket i 16 spillefilm, hvoraf syv af dem har været udgivet i danske biografer. Senest blev han set i Steven Spielbergs storfilm Lincoln, som Fernando Wood. Filmen modtog 12 Oscar-nomineringer, og blev herhjemme set af 100.000 biografgængere.

Filmografi

Film 
 Captain Marvel (2019)
 Hobbitten: Femhæreslaget (2014)
 Guardians of the Galaxy (2014)
 Hobbitten: Dragen Smaugs ødemark (2013)
 Hobbitten: En uventet rejse (2012)
 The Twilight Saga: Breaking Dawn - Part 2 (2012)
 30 Beats (2012)
 Lincoln (2012) (Dansk udgivelse i 2013)
 The Resident (2011)
 The Wedding Ceremony (2011)
 Marmaduke (2010)
 Possession (2010)
 A Single Man (2009) (Dansk udgivelse i 2010)
 Miss Pettigrews Fantastiske Forvandling (Org. titel: Miss Pettigrew Lives for a Day) (2008)
 The Fall (2008)
 Berygtet (Org. titel: Infamous) (2006) (Dansk udgivelse i 2007)
 The Good Shepherd (2006) (Dansk udgivelse i 2007)
 The White Countess (2005)
 Soldier's Girl (2003)

Tv 
 Halt and Catch Fire (2014- )

Eksterne henvisninger 

 

Skuespillere fra Oklahoma
Tv-skuespillere fra USA
Personer fra Houston
Personer fra New York
Sætre (Asker)

Sætre er en by i Asker kommune i Viken fylke i Norge. Byen har 3.466 indbyggere (2012), og ligger ved havet på vestsiden af Oslofjorden, omtrent 45 kilometer syd for Oslo.

I Sætre ligger Sætre marina og Hurum Seilforening, og Sætreelva har sit udløb her. Sætre har fødevarebutikker, frisører, blomsterbutik, apotek, bensinstation, kiosker, fotograf, læge, kebab, og andre butikker, samt tre spisesteder. Der er busterminal med busforbindelser til Tofte og Holmsbu, Klokkarstua og Verket samt til Drammen og Oslo. I sommersæsonen er der bådforbindelse til Håøya og Drøbak. Syd for Sætre går Riksvei 23 i tunnel under Oslofjorden.
Byen er en industriby, tidligere med produktion af sprængstof og industrivarer på Engene i Sætre. Der blev produceret både til civil og til militær brug. På Åsveien industrifelt er der virksomheder i flere brancher som bl.a. Smak av Italia, Byggern, Røyken og Hurums Avis, Bademiljø, Tre Trapp A/S og Trento træningsstudio. Sætre har en areal på 3 km, 1 km større en lilleputstaten Monaco.

Referencer 

Hurum
Byer i Viken
Carl Wilhelm Taube

Carl Wilhelm Taube (af Odenkat) (24. august 1767 – 25. september 1838 i Stockholm) var en en svensk friherre, diplomat og kammerherre.

Han var søn af oberst Carl Taube af Odenkat (1727-1782) og Margaretha Charlotta Bergensköld (1742-1813). Taube blev underofficer ved Livgardet 1775, fænrik 1782, løjtnant 1790 og slutteligt kaptajn 1796 og fik afsked fra krigstjenesten 1802. Han var legationssekretær i København i årene 1799-1810. 1799 blev han Ridder af Sværdordenen. 1809 blev han kammerherre med nøgle. 1810 blev han svensk minister-plenipotentiaire i Berlin, hvilket han var til 1820, hvor han fik afsked. 1814 blev han Kommandør af Nordstjerneordenen.

Han var gift tre gange:
 1801 med Anna Thomasina Mossencrone (død 1808)
 1810 med Louise Mossencrone (død 23. juni 1819), den foregåendes søster
 1818 med Henriette Christine Krieger (12. november 1804 - 1884), datter af kontreadmiral Johan Cornelius Krieger.

Han døde barnløs og er begravet på Nya kyrkogården i Stockholm

Kilder 
 Gabriel Anrep: Svenska adelns Ättar-taflor, bind 4, 1864.
 Personalhistorisk tidsskrift (1952).

Friherrer fra Sverige
Diplomater fra Sverige
Kammerherrer fra Sverige
Svenskere i 1700-tallet
Svenskere i 1800-tallet
Officerer fra Sverige
Riddere af 1. klasse af Sværdordenen
Sanne (album)

Sanne er det sjette studiealbum fra den danske sangerinde Sanne Salomonsen. Albummet udkom i 1989 på Virgin. Det var bl.a. produceret af Rugsted & Kreutzfeldt, mens teksterne var skrevet af navne som  Thomas Helmig, Anne Linnet, og Sanne Salomonsens daværende mand Mats Ronander.  Sanne gik som den første danske plade nogensinde ind som nummer ét i Sverige, og solgte samlet 600.000 eksemplarer i Skandinavien. Albummet endte med at blive året mest solgte danske rockalbum, og udkom året efter i en engelsk udgave med titlen Love Is Gonna Call (1990). Sanne er det femte mest solgte album nogensinde i Danmark, med over 400.000 solgte eksemplarer indtil 2007.

Albummet affødte hitsinglerne "Hvis du forstod", "Kærligheden kalder", og "Jeg' i live", alle med tekst af Thomas Helmig. Sidstenævnte var også en duet med Helmig. "Jeg' i live" blev i 2011 indspillet af den danske sanger Burhan G på albummet af samme navn.

Spor

Hitlister

Kilder 

Album fra 1989
Sanne Salomonsen-album
Bangladesh ved sommer-OL 2012

Bangladesh deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Estland ved sommer-OL 2012

Estland deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Ærø Pastorat

Ærø Pastorat er et pastorat i Langeland-Ærø Provsti, Fyens Stift. Det dækker hele Ærø, og består af disse seks sogne:
Bregninge Sogn
Marstal Sogn
Rise Sogn
Søby Sogn
Tranderup Sogn
Ærøskøbing Sogn

I pastoratet er der 7 kirker
Bregninge Kirke
Marstal Kirke
Ommel Kirke
Rise Kirke
Søby Kirke
Tranderup Kirke
Ærøskøbing Kirke

Pastorater i Folkekirken
Fyens Stift
Gustav Budde-Lund

Gustav Henrik Andreas Budde-Lund (11. januar 1846 på Frederiksberg – 19. september 1911 i København) var en dansk zoolog og grosserer.

Budde-Lund blev student 1865 (privat dimitteret eller fra Roskilde Katedralskole?), filosofikum 1866 og studerede derpå, som elev af Schiødte, zoologi, navnlig entomologi. 1872 søgte han forgæves at tage magisterkonferensen. Forholdene førte ham derfor over i praktisk virksomhed, i hvilken han blev en anset mand; sin ungdoms interesse glemte han dog ikke, men vandt sig, også i udlandet, ved forskellige arbejder et navn som specialist på bænkebidernes område.

Han tog grossererborgerskab 1885, var indehaver af Københavns Pensel-, Børste-og Gadekostefabrik 1874-99, formand for Børstefabrikantforeningen 1891-99 og direktør for A/S Nyhavn.

Budde-Lund var desuden formand for Københavns radikale Venstreforenings 6. Kreds, borgerrepræsentant 1898-1904 og 1907-09, medlem af Overskatterådet for København, af Overformynderiets lånebestyrelse og af Københavns Havneråd, medlem af repræsentantskabet for Dansk Folkeforsikringsanstalt, kontrolkomitteret i Revisionsbanken og formand for A/S Københavns Lampe- og Lysekronefabriks bestyrelse.

Han var korresponderende medlem af Smithsonian Institution i Washington D.C. og Die naturhistorische Gesellschaft i Nürnberg, medstifter af Entomologisk Forening, redaktør af Entomologiske Meddelelser 2. K. 1. bind, revisor i Naturhistorisk Forening og i andre foreninger, naturhistorisk anmelder i Morgenbladet og Politiken til 1888. Han var forfatter af talrige zoologiske skrifter og afhandlinger (specielt vedrørende isopoderne) og foretog oversættelser fra hollandsk. Hans værdifulde samlinger overgik ved hans død til Zoologisk Museum.

Han er begravet på Bispebjerg Kirkegård.

Kilder 
 
  

Entomologer fra Danmark
Personer fra Frederiksberg
Medlemmer af Københavns Borgerrepræsentation i 1800-tallet
Medlemmer af Københavns Borgerrepræsentation i 1900-tallet
Fabrikanter fra Danmark
Grosserere fra Danmark
Foreningsformænd fra Danmark
Tidligere medlemmer af Københavns Borgerrepræsentation fra Det Radikale Venstre
Redaktører fra Danmark
Journalister ved Politiken
Filantroper fra Danmark
Samlere fra Danmark
Oversættere fra Danmark
Coco O.

Coco Maja Hastrup Karshøj (født 11. august 1987), bedre kendt som Coco O., er en en dansk sangerinde og sangskriver. Hun er den del af duoen Quadron sammen med producer Robin Hannibal, der begge har en fortid i gruppen Boom Clap Bachelors. 

Coco O. har desuden internationalt samarbejdet med Tyler the Creator på albummene Wolf (2013), Cherry Bomb (2015), Vulfpeck på albummet Mr. Finish Line (2017) og på det Jay-Z-producerede soundtrack til Baz Luhrmanns filmatisering af Den store Gatsby (2013). Soundtracket opnåede en andenplads på Billboard 200, hvilket gør Coco O. til den danske kunstner, der har opnået den højeste position på hitlisten.

I 2019 deltog hun i sæson 16 af  Vild med dans, hvor hun dansede med den professionelle danser Morten Kjeldgaard. Parret dansede sig ind på en andenplads.

Diskografi

Quadron 
 Quadron (2009)
 Avalanche (2013)

Coco O. 
 It’s A Process (2021)

Kilder 

Sangere fra Danmark
Sangskrivere fra Danmark
Popmusikere fra Danmark
Popsangere
Personer i Kraks Blå Bog
Charles Douglas-Home, 13. jarl af Home

Charles Cospatrick Archibald Douglas-Home, 13. jarl af Home KT (født 29. december 1873, død 11. juli 1951), kendt som Lord Dunglass mellem 1881 og 1918, var en skotsk adelsmand og far til den britiske premierminister Alec Douglas-Home.

Familie  
Home var søn af Charles Alexander Douglas-Home (1834 – 1918), der var den 12. jarl af Home. 

Den 14. juli 1902 giftede Home sig med Lady Lillian Lambton, datter af Frederick Lambton (den 4. jarl af Durham). 

Parret fik syv børn.
Alexander Frederick Douglas-Home (1903-1995), der blev den 14. jarl af Home (1951-1963), premierminister (1963-1964) og baron Home af Hirsel (1974-1995).
 Lady Lavinia Caroline Douglas-Home (født 1937). 
 Lady Meriel Kathleen Douglas-Home (født 1939).
 Lady Diana Lucy Douglas-Home (født 1940).  
 David Douglas-Home (født 1943), der blev den 15. jarl af Home i 1995. 
 Lady Bridget Douglas-Home (1905 – 1980). 
 Den Ærede (The Honourable) Henry Montagu Douglas-Home (1907- 1980), gift tre gange, børn i alle tre ægteskaber. I sit første ægteskab med Lady Alexandra Margaret Elizabeth Spencer (1906 – 1996) (datter af Charles Robert Spencer, 6. jarl Spencer (1857 – 1922) (oldefar til lady Diana Frances Spencer, prinsesse af Wales (1961-1997))) fik han tre børn:  
 Cecil Robin Douglas-Home (1932-1968), jazzpianist og forfatter, som ung var han kortvarigt forlovet med prinsesse Margaretha af Sverige, senere gift med Sandra Clare Paul, én søn. 
 Alexander Sholto Douglas-Home (født 1962). 
 Fiona Margaret Douglas-Home (født 1936)
 Charles Cospatrick Douglas-Home (1937 – 1985), redaktør af  The Times 1982-1985, gift med Jessica Violet Gwynne, to børn.   
 Lady Rachel Douglas-Home (1910 – 1996), gift med Lord William Walter Montagu-Douglas-Scott, fem børn.
 Den Ærede (The Honourable) William Douglas-Home (1912 – 1992), gift med Rachel Leila Brand Douglas-Home, 27. baronesse Dacre (1929 – 2012), fire børn.
 Den Ærede (The Honourable) Edward Charles Douglas-Home (1920 – 2006), gift med Nancy Rose Straker-Smith (ca. 1924 – 2005), tre børn. 
 Den Ærede (The Honourable) George Cospatrick Douglas-Home (1922 – 1943), pilot (sekondløjtnant) i Royal Air Force, faldt under 2. verdenskrig, var ugift.

Embeder og ordner 
Charles Douglas-Home var guvernør (Lord Lieutenant) over det skotske grevskab Berwickshire fra 1930 til sin død i 1951. 

Han blev ridder af Tidselordenen i 1930.

Jarler fra Skotland
Josef von Škoda

Josef von Škoda (10. december 1805 i Pilsen i Böhmen - 13. juni 1881 i Wien) var en østerrigsk læge, farbror til Emil von Škoda.

Škoda blev student 1825, Dr. med. 1831, var derefter koleralæge i Böhmen og blev 1832 ulønnet reservelæge ved Allgemeine Krankenhaus i Wien og kom her under Rokitanskys påvirkning, der blev af den største betydning for ham. Han var i denne stilling til 1840, fik derefter sin egen afdeling for brystsygdomme, men fik dog først 1841 titlen overlæge. 1836 havde han udsendt sin første meddelelse: Über die Perkussion ("Medicinische Jahrbücher des österreichischen Staates", bind 20) om den undersøgelsesmetode, som Auenbrugger havde indført, men som i Škodas hænder skulde give rige kliniske resultater. Perkussionen var
kommet noget i forfald, idet Corvisart og Laënnec var døde, og det system, som Piorry havde opstillet over perkussionslydenes art, var ikke brugeligt, idet det angav klangen i forhold til det underliggende organ (levertone, lungetone et cetera), men intet hensyn tog til lydens kvalitet. Škoda indførte nu betegnelserne: klar, dæmpet, mat et cetera, således som de bruges den dag i dag, og han viste, at de forskellige klange kunde fysisk begrundes ved organernes tilstand.

Snart kom hans undersøgelser til at strække sig også over auskultationen, og i den berømte afhandling Über Pericarditis (1839) og i Untersuchungsmethode zur Bestimmung des Zustandes des Herzens (1839) viser han, hvorledes man ved undersøgelse kan bestemme hjertets beliggenhed og grænser, og beskriver hjertelydene og mislydene. Škoda blev derved grundlæggeren af den moderne brystundersøgelsesteknik, og han fik meget stor betydning for Wien-skolen, der, efter længere tid at have ligget i dvale, atter nåede international berømmelse. For Škoda blev erkendelsen af diagnosen alt, behandlingen intet. Ach, es ist ja alles eins, var hans stadige omkvæd. Ikke desto mindre var han en ivrig talsmand for punktur med udtømmelse ved lungehindebetændelse, den sygdom, ved hvilken hans perkutoriske system havde stået sin prøve. En fuldstændig liste over Škodas skrifter findes i Maximilian Sternberg, Josef von Škoda; Meister der Heilkunde, VI (1924). Škoda var den første universitetslærer i Østerrig, der underviste på tysk.

Kilder 

 

Læger fra Østrig
Ansatte ved Wiens Universitet
Østrigere i 1800-tallet
Pierre Adolphe Piorry

Pierre Adolphe Piorry (31. december 1794 i Vienne - 29. maj 1879 i Paris) var en fransk læge.

Piorry begyndte at studere medicin i 16-års alderen, men måtte bryde af, da han under krigen fulgte med til Spanien som medhjælper hos en kirurg. Han vendte tilbage til Paris 1814, tog doktorgraden 1816 (Sur le danger de la lecture des livres de médecine pour les gens du monde) og begyndte at praktisere. 1826 blev han agrégé, 1827 hospitalslæge. Kort efter at Laënnec havde fremsat sin lære om auskultationen, gjorde Piorry sin opfindelse af plessimetret, en rund elfenbensplade, der lægges på patientens krop, for at man ved at banke på den af lyden kan skønne om organernes tilstand. Piorry skildrede sin metode i Traité sur la percussion médiate, 1828, der belønnedes med Prix Monthyon, og som samme år blev oversat til fremmede sprog.

Piorry blev medlem af Académie de médecine 1823, men først 1840 professor i patologi. Denne stilling byttede han 184 med professoratet i medicinsk klinik ved Charité, og fra 1864 til 1866 var han overlæge ved Hôtel-Dieu. Piorry var en meget frugtbar forfatter, der blandt andet skrev: Procédé opératoire sur la percussion (1831), Traité du diagnostic et de séméiologie (1836—37); Traité de médecine pratique et de pathologie iatrique ou médicale (9 bind med Atlas de plessimétrie, 1842—51) og mange andre. I Traité du plessimétrisme et d’organographisme (1866) indførte Piorry "dermographien", den metode, at angive organernes grænser ved hjælp af en blå blyant, efter at de er udperkuterede.

Kilder 

 

Læger fra Frankrig
Patologer
Fransksprogede forfattere
Faglitterære forfattere fra Frankrig
Franskmænd i 1800-tallet
Salmonsens
Lucien Corvisart

François Rémy Lucien Corvisart (født 9. juni 1824 i Thonne la Long, død 24. december 1882 i Paris) var en fransk fysiolog. Han var brorsøn til Jean-Nicolas Corvisart og far til Charles Corvisart.

Corvisart blev Dr. med. 1852 for afhandlingen De la contraction des extrémités en Tétanie. Han fik to år senere Instituttets pris for Dyspepsie et consomption, men nåede dog først 1857 at blive verdenskendt, idet han påviste bugspytkirtlens sekrets evne til at fordøje æggehvide ved hjælp af et stof, pankreatinet (trypsinet), der forvandler æggehvide og lim til ægte peptoner. Sine undersøgelser desangående nedlagde han i Sur une fonction peu connue du pancréas, la digestion des aliments azotés (1858) og i den 1864 udkomne Collection de mémoires sur une fonction peu connue du pancréas. Han nåede også på anden måde højt, blev 1853 læge ved hoffet, 1860 kejserens livlæge og udnævntes til baron 1867.

Kilder 

 

Læger fra Frankrig
Fysiologer
Franskmænd i 1800-tallet
Salmonsens
Jean-Nicolas Corvisart

Jean-Nicolas Corvisart des Marets (født 15. februar 1755 i Dricourt, departementet Ardennes, død 18. september 1821 i Courbevoie,  departementet Hauts-de-Seine) var en fransk læge, farbror til Lucien Corvisart. 

Corvisart var først læge ved den i Paris 1794 oprettede medicinske klinik, men opgav senere denne stilling, blev 1805 baron, 1807 Napoleons livlæge og senere chef for det franske medicinalvæsen. Han var en af grundlæggerne af den nyere patologiske anatomi, især med hensyn till hjertets sygdomme (Essai sur les maladies et les lésions organiques du coeur et des gros vaisseaux 1806, 3. udgave 1818). 

Størst betydning fik han ved at gøre perkussionen ved brystundersøgelser almindelige bekendt. Hans opmærksomhed blev henledet på denne Auenbruggers opdagelse, og han underkastede den derfor et omhyggeligt studium i 20 år, hvorefter han 1808 udgav Auenbruggers skrift Inventum novum med fransk oversættelse og mange tilføjelser under titel: Nouvelle méthode pour reconnaître les maladies internes de la poitrine ... par Auenbrugger (1808).

Kilder 

 

Læger fra Frankrig
Franskmænd i 1700-tallet
Franskmænd i 1800-tallet
Salmonsens
Freeride DM

Freeride DM er Danmarks Mesterskabet i Freeride. Freeride også kaldet offpiste eller free skiing er en form for skisport der udforsker hele bjerget og ikke bare holder sig til pisten. Der bliver lavet ski til freeride forskellen på carvin ski og disse ski kaldt twin-tip eller trickski er at twintipsene går op i begge ender så du kan gøre baglæns og forlæns uden at skiene bremser. Helly Hansen står for arrangementet, der er blevet afholdt siden 2007.

Kilder 

Offpiste
Danmarksmesterskaber
Sportskonkurrencer i Danmark
Ludvig Hannibal Krieger

Ludvig Hannibal Krieger er navnet på flere personer:

 Ludvig Hannibal Krieger (1774-1825) – dansk major
 Ludvig Hannibal Krieger (1822-1874) – dansk oberst og kammerherre
Triceps brachii

Triceps brachii (fra musculus triceps brachii, også kaldet den trehovede armstrækker) er den store muskel der sidder bag på overarmen og går fra skulderen til den nederste del af overarmen. Triceps hovedfunktion er at strække armen ud.

Referencer 

Muskelsystemet